[](http://www.google.si/url?sa=i&rct=j&q=&esrc=s&frm=1&source=images&cd=&cad=rja&uact=8&docid=orToYFVVLbgzOM&tbnid=YWodi8Cp7ZlQ0M:&ved=0CAUQjRw&url=http://www.fmalgaja.si/&ei=fhTzU5iRCcrF0QXP44CYAw&bvm=bv.73231344,d.d2k&psig=AFQjCNH9kwmu4YTpgo81rv71Lm91PsdCYQ&ust=1408525737532157)



**POLETNA BRALNA ZNAČKA - 2021/2022**

Učenci in učenke od 6. do 9. razreda (tisti, ki boste v naslednjem šolskem letu v teh razredih), lahko berete za bralno značko med poletnimi počitnicami. Septembra 2021 boste kot dokazilo o prebranih knjigah prinesli izpolnjene liste, lahko pa se odločite tudi za klasičen način pripovedovanja po 17. 9. 2021.

Prebrano boste v času od 8.9. do 10.10., ko bo potekal nacionalni mesec skupnega branja, predstavili sošolcem v šolski knjižnici.

Knjige, ki jih boste izbrali, naj bodo tudi za vas nove. Knjige, ki ste jih že brali kot obvezno domače branje ali za Bralno značko v prejšnjih leti, ne bodo veljale za prebrano knjigo.

**Pravila (počitniškega) branja za poletno bralno značko**:

**prebrati morate 3 prozna del** (lahko tudi dramskih; eno delo je lahko strokovno, eno delo je lahko pesniška zbirka);

**Nekaj namigov:**

* **30 let je minilo, kar živimo v novi, samostojni državi, Republiki Sloveniji. Bi prebrali povest o zgodovini Slovencev? Ste že slišali za knjige: Pod svobodnim soncem, Bobri, Lepi janičar, Jurij Kozjak in Deček z dvema imenoma?**
* **Letos je tudi JURČIČEVO leto, leto, posvečeno pisatelju Josipu Jurčiču. Si tako pogumen, da bi prebral prvi slovenski roman Deseti brat? Bi te morda zanimali zgodbi s podeželja: Domen ali Sosedov sin?**
* **Bi bili radi ekološki? Poznate zgodbe: Bistrica Kalščica, Cela Idrija nori, Otok modrih delfinov, Oblak, Strupena Brigita, Strup po e-pošti, Mobi Dick?**
* **Morda bi se kdo odločil, da že med poletnimi počitnicami prebere knjigo za Cankarjevo tekmovanje.**

**V 6. in 7. razredu preberite knjigo Andreja Rozmana Predpravljice in popovedke, v 8. in 9. razredu pa knjigo Nataše Konc Lorenzutti. Gremo mi v tri krasne.**

* **Izberite knjige slovenskih avtorjev: Janja Vidmar, Desa Muck, Igor Karlovšek, Žiga X. Gombač, Ivan Sivec, Nataša Lorenzutti Konc, Neli Filipović Kodrič, Vinko Möderndorfer…**

* **Bi brali pesmi? Zakaj pa ne!!! Bina Štampe Žmavc, Niko Grafenauer, Boris A. Novak, Tone Pavček, Andrej Rozman Roza, Saša Vegri in še mnogi drugi čakajo na vas.**
* **Strip? Zgodba v sliki? Nekaj je prav zanimivih. Lakotnik, Zvitorepec in Trdonja čakajo, da jih nesete na počitnice.**
* **Si kdo upa prebrati knjigo Odeja (Craig Thompson ) ali Dežela čudes (Brian Selzinick)?**
* **V Evropi in v svetu se širi ideja nacionalizma. Kam nas to lahko pripelje? Preberite: Deček v črtasti pižami, Dnevnik Ane Frank, Zlatin dnevnik, Skrivnost Gabijine omarice, Rdeča pest, Črni bratje, Deček na vrhu gore.**

Če pa še vedno ne veste, kaj bi prijeli v roke, še nekaj namigov:

* 6., 7. razred: založba DZS, zbirka Dober dan, roman!,

založba Mladinska knjiga, zbirke: Pisanice, Knjigožer, Zlata knjiga, Zvesti prijatelji, Sinji galeb, Biseri

založba Miš, zbirka Srečanja

* 8., 9. razred : založba Mladinska knjiga, zbirka Odisej

Založba Miš, zbirka Zorenja

Na spletni strani Društva Bralne značke Slovenije vas čaka še veliko zanimivih naslovov, poglejte tudi na povezavo fejstbukle.si.

Zelo dobro je tudi priporočilo prijatelja ali znanca.

Lahko se preizkusite tudi v branju elektronskih knjig. Izposodite si jih na Biblosu.

ZAPELJEVANJE V BRANJE naj se začne.

PRIJETNE POČITNICE s knjigo v rokah, pod glavo ali pa v torbi VAM ŽELIM.

Knjižničarka in mentorica bralne značke od 6. do 9. r.

Vlasta Metlikovec

[](http://www.google.si/url?sa=i&rct=j&q=&esrc=s&frm=1&source=images&cd=&cad=rja&uact=8&docid=orToYFVVLbgzOM&tbnid=YWodi8Cp7ZlQ0M:&ved=0CAUQjRw&url=http://www.fmalgaja.si/&ei=fhTzU5iRCcrF0QXP44CYAw&bvm=bv.73231344,d.d2k&psig=AFQjCNH9kwmu4YTpgo81rv71Lm91PsdCYQ&ust=1408525737532157)



Ime in priimek učenca, razred: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POLETNA BRALNA ZNAČKA 2021**

**PROZNO/DRAMSKO/PESEM**

Pisatelj/-ica: (pesnik/-ca) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Založba, kraj, leto izdaje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prevajalec/-ka: ­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Knjižna zbirka (če je): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­\_\_\_\_\_

Napiši nekaj besed o pisatelju/-ici (pesniku/-ci)

IZBERI TRI RAZLIČNE DEJAVNOSTI

* Eno od zgodb ilustriraj in dopiši vsebino ilustracije. (Vsaj pet povedi.)
* Zgodbo lahko preoblikuješ v strip.
* O prebrani zgodbi lahko napišeš pesem. Junaki in tema naj ostanejo isti.
* Eno od zgodb preoblikuj tako, da boš avtorju napisal pismo o prebranem, lahko mu sporočiš svoje mnenje o prebranem, lahko ga vprašaš kaj zanimivega. Ker je to pismo, naj ima zapis elemente pisma. Sestavek naj ima najmanj deset povedi.
* Eno od zgodba nadaljuj tako, da ji dopišeš še eno poglavje. Začne naj se z besedami: Čez sedem let …
* Če rad bereš pesmi, preberi eno pesniško zbirko slovenskega mladinskega pesnika/pesnice. V tem primeru si izberi tri pesmice in jih natančno razloži s svojimi besedami.
* Lahko pa napišeš vsebino prebranega dela in dodaš še svoj komentar, na prebrano ali le na del, ki ti je bil najbolj ali najmanj všeč. (Pojasniš, zakaj ti je bilo nekaj všeč ali pa ne.)

* Spremeni se v novinarja in napiši časopisni članek, v katerem boš pisal o prebranem. Lahko pripraviš tudi intervju s pisateljem, pisateljico ali ilustratorjem.

PREPUSTI SE DOMIŠLJIJI IN UŽIVAJ.